Tarybos Reglamentas (EEB) Nr. 2203/90
1990 m. liepos 24 d.
iš dalies keičiantis Reglamentą (EEB) Nr. 1581/86, nustatantį bendrąsias intervencijos į grūdų rinką taisykles, ir Reglamentus Nr. 724/67/EEB ir (EEB) Nr. 2754/78 dėl intervencijos aliejų ir riebalų sektoriuje
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį,
atsižvelgdama į 1975 m. spalio 29 d. Tarybos reglamentą (EEB) Nr. 2727/75 dėl bendro grūdų rinkos organizavimo [1] su paskutiniais pakeitimais, padarytais Reglamentu (EEB) Nr. 1340/90 [2], ypač į jo 7 straipsnio 5 dalį,
atsižvelgdama į 1966 m. rugsėjo 22 d. Tarybos reglamentą Nr. 136/66/EEB dėl bendro aliejų ir riebalų rinkos organizavimo [3] su paskutiniais pakeitimais, padarytais Reglamentu (EEB) Nr. 2902/89 [4], ypač į jo 12 straipsnio 3 dalį ir 26 straipsnio 2 dalį,
atsižvelgdama į Komisijos pasiūlymą,
kadangi Bendrijos grūdų ir alyvų aliejų sektoriams nebūdinga struktūrinė pasiūlos ir paklausos pusiausvyra; kadangi naujų paskirčių paieškos yra tinkamas būdas šiai padėčiai pagerinti;
kadangi minėtų dviejų sektorių produktų ir aliejinių augalų sėklų panaudojimas ne maistui Bendrijos žemės ūkiui atvertų naujas galimybes;
kadangi dėl to reikėtų remti ne maistui skirtų grūdų, aliejaus ir riebalų naujų realizacijos rinkų paieškas; kadangi intervencinių agentūrų laikomų grūdų, aliejaus ir riebalų perdavimas tyrėjams iš anksto nustatytomis palankiomis sąlygomis, kad šie galėtų įgyvendinti projektus, patvirtintus remiantis glaudų valstybių narių ir Komisijos bendradarbiavimą užtikrinančia tvarka, taip pat būtų parama;
kadangi minėtas bendradarbiavimas galėtų būti įgyvendintas per Žemės ūkio tyrimų nuolatinį komitetą;
kadangi dėl to reikia iš dalies pakeisti Reglamentą (EEB) Nr. 1581/86 [5] su pakeitimais, padarytais Reglamentu (EEB) Nr. 195/89 [6], Reglamentą Nr. 724/67/EEB [7] su paskutiniais pakeitimais, padarytais Reglamentu (EEB) Nr. 1230/89 [8], ir Reglamentą (EEB) Nr. 2754/78 [9],
PRIĖMĖ ŠĮ REGLAMENTĄ:
1 straipsnis
1. Reglamento (EEB) Nr. 1581/86 4 straipsnis pakeičiamas taip:
"4 straipsnis
1. Grūdai iš intervencinių agentūrų perkami tam, kad būtų įgyvendinti įsipareigojimai, kylantys iš sudarytų sutarčių teikti Bendrijos pagalbą maisto produktams pagal tarptautinius susitarimus arba kitas papildomas programas laikantis iš anksto nustatytų kainų ir išsamių įgyvendinimo taisyklių.
2. Reglamento (EEB) Nr. 2727/75 su paskutiniais pakeitimais, padarytais Reglamentu (EEB) Nr. 1340/90 [10], 26 straipsnyje nustatyta tvarka intervencinėms agentūroms gali būti leidžiama iš anksto nustatyta vienodo dydžio kaina parduoti tokį grūdų kiekį, koks reikalingas, kad būtų galima vykdyti projektus, įrodančius naują, ne maistinę paskirtį, Komisijos patvirtintus Reglamento (EEB) Nr. 1728/74 [11] su paskutiniais pakeitimais, padarytais Reglamentu (EEB) Nr. 3768/85 [12], 8 straipsnyje nustatyta tvarka.
3. Jei to reikalauja konkrečios aplinkybės, Taryba, remdamasi Komisijos pasiūlymu, kvalifikuota balsų dauguma gali nustatyti kitą pardavimo tvarką nei numatyta 3 straipsnyje.
4. Išsamios šio straipsnio taikymo taisyklės priimamos Reglamento (EEB)Nr. 2727/75 26 straipsnyje numatyta tvarka."
2. Į Reglamento (EEB) Nr. 2754/78 2 straipsnį įterpiama ši dalis:
"1 a. Reglamento Nr. 136/66/EEB su paskutiniais pakeitimais, padarytais Reglamentu (EEB) Nr. 2902/89 [13], 38 straipsnyje nustatyta tvarka intervencinėms agentūroms gali būti leidžiama iš anksto nustatyta vienodo dydžio kaina parduoti tokį alyvų aliejaus kiekį, koks reikalingas, kad būtų galima vykdyti projektus, įrodančius naują, ne maistinę paskirtį, Komisijos patvirtintus Reglamento (EEB) Nr. 1728/74 [14] su paskutiniais pakeitimais, padarytais Reglamentu (EEB) Nr. 3768/85 [15], 8 straipsnyje nustatyta tvarka.
Išsamios šios dalies taikymo taisyklės priimamos Reglamento Nr. 136/66/EEB 38 straipsnyje nustatyta tvarka."
3. Reglamento Nr. 724/67/EEB 2a straipsnis tampa 1 dalimi ir įterpiama ši dalis:
"2. Reglamento Nr. 136/66/EEB su paskutiniais pakeitimais, padarytais Reglamentu (EEB) Nr. 2902/89 [16], 38 straipsnyje nustatyta tvarka intervencinėms agentūroms gali būti leidžiama iš anksto nustatyta vienodo dydžio kaina parduoti tokį aliejinių augalų sėklų kiekį, koks reikalingas, kad būtų galima vykdyti projektus, įrodančius naują, ne maistinę paskirtį, Komisijos patvirtintus Reglamento (EEB) Nr. 1728/74 [17] su paskutiniais pakeitimais, padarytais Reglamentu (EEB) Nr. 3768/85 [18], 8 straipsnyje nustatyta tvarka
Išsamios šios dalies taikymo taisyklės priimamos Reglamento Nr. 136/66/EEB 38 straipsnyje nustatyta tvarka."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1990 m. liepos 24 d.